als_Latn dik_Latn sag_Latn
Lewis Hamilton u bë fituesi i 7-të i ndryshëm në 7 gara të zhvilluara këtë sezon, duke hapur gjithnjë e më shumë luftën për titull. Ai luftoi duke kaluar Fernando Alonso dhe Sebastian Vettel për t’u ngjitur nga vendi i tretë në xhirot e fundit.
Ndërsa Hamilton garoi me një strategji me 2 ndalesa në bokse, Alonso vendosi për vetëm 1 pit-stop, strategji e cila u vërtetua e gabuar pasi spanjolli 2 herë kampion bote ra nga kryesimi i garës në vendin e 5-të për shkak të gomave të tij të konsumuara. Ai u parakalua nga Lotusi i zbulimit të këtij sezoni, francezit Romain Grosjean, nga piloti meksikan i Sauber, Sergio Perez, si dhe nga kampioni në fuqi Vettel. Ky i fundit u detyrua të kryente pit-stopin e dytë drejt fundit të garës. Alonso arriti me vështirësi të mbante edhe vendin e 5-të gjatë xhiros së fundit, duke mbajtur mbrapa Mercedesin e shpejtë të gjermanit Nico Rosberg.
Ky rezultat e kaloi Hamiltonin në vendin e parë të klasifikimit për pilotë, me 2 pikë më shumë se Alonso dhe 3 më shumë se Vettel.
You must be logged in to post a comment Login
als_Latn als_Latn als_Latn eng_Latn